Source: http://www.jogiforum.hu/hirek/35220
Timestamp: 2016-05-31 07:39:08+00:00

Document:
A Kúria döntése szerint is vesztett a magyar állam a Hubertus-perben - Érvényes a német Hubertus Bt. privatizációs szerződése | hírek | Jogi Fórum
Címzett: Feladó: A Hubertus-perben a Kúria megerősítette a Debreceni Ítélőtábla döntését, miszerint érvényes a német tulajdonban lévő Hubertus Bt. privatizációs szerződése, amelynek semmisségét az állam képviseletében eljáró Nemzeti Földalapkezelő Szervezet (NFA) szerette volna kimondatni egy 2011-ben indított vagyonjogi perben.
A Kúria sajtótitkársága értesítése szerint, hogy a "különösen bonyolult és terjedelmes ügyben" a Kúria lényegében elfogadta az ítélőtábla jogerős ítéletét, miszerint a hajdani privatizációs szerződés nem jogszabályba ütköző, azaz érvényes.
Bártfai Beatrix, az állami oldal ügyvédje tavaly nyilatkozva "jogi nonszensz"-nek nevezte az ítélőtábla döntését, majd a Kúriához fordult felülvizsgálati kérelemmel. A Kúria döntése után nem sikerült elérnie őt.
Hubay Gyula, a Hubertus jogi képviselője a Kúria döntését úgy kommentálta: számára nem volt kétséges, hogy a pert előbb-utóbb megnyeri a társaság, ezért szerettek volna egyezségre jutni már korábban a felperessel. Tárgyaltak erről vezető kormányzati politikusokkal is, de nem jártak sikerrel. Emlékeztetett arra, hogy eddig tucatnyi pert nyert a Hubertus az állammal szemben, és ebben az ügyben 2014-ben a bécsi választott bíróság is a Kúriához hasonló döntésre jutott.

References: Kúria 
 Kúria 
 Kúria 
 Kúria 
 Kúria 
 Kúria 
 bíróság